Boligmarkedet er efter finanskrisen blevet splittet i tre, og skatten på boliger er reelt holdt op med at virke efter årevis med en fejlagtig politik og milliarddyre it-koks.

Skulle os, hvis boliger stiger i værdi, ikke betale mere i skat end dem, hvis boliger ikke gør? Selvfølgelig bør vi det.

En gang var det sådan, at der mere eller mindre var ét boligmarked i Danmark. Hvis priserne begyndte at stige i et hjørne af Danmark, havde det en afsmittende effekt på resten af landet indenfor et stykke tid. Men efter at bunden gik ud af dansk økonomi i 2008 har vi ventet på, at den logik skulle vise sig igen. Mange økonomer har forudset, at når priserne først begyndte at stige i København og Århus, så ville det smitte af på resten af Danmark. For sådan har det traditionelt været...